CELEX: 62007TN0454
Language: et
Date: 2007-12-07 00:00:00
Title: Kohtuasi T-454/07: 7. detsembril 2007 esitatud hagi — Prym jt versus Euroopa Ühenduste Komisjon

23.2.2008   
            
            
               ET
            
            
               Euroopa Liidu Teataja
            
            
               C 51/45
            
         7. detsembril 2007 esitatud hagi — Prym jt versus Euroopa Ühenduste Komisjon
   (Kohtuasi T-454/07)
   (2008/C 51/85)
   Kohtumenetluse keel: saksa
   Pooled
   
      Hagejad: William Prym GmbH & Co. KG (Stolberg, Saksamaa), Prym Inovan GmbH & Co. KG (Stolberg, Saksamaa), EP Group S.A. (Comines-Warneton, Belgia) (esindajad: Rechtsanwalt H.-J. Niemeyer ja Rechtsanwalt C. Herrmann)
   
      Kostja: Euroopa Ühenduste Komisjon
   Hagejate nõuded
   
               —
            
            
               Tühistada kostja 19. septembri 2007. aasta otsus hagejaid puudutavas osas;
            
         
               —
            
            
               teise võimalusena vähendada hagejatele otsuse artikliga 2 määratud trahvi kohase summani;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hagejad vaidlustavad komisjoni 19. septembri 2007. aasta otsuse K(2007) 4257 (lõplik) asjas COMP/E-1/39.168 — Metall ja plastikpudukaubad: kinnitid. Selle otsusega määrati Prymi kontserni kuuluvatele äriühingutele trahv EÜ artikli 81 rikkumise eest kolme iseseisva rikkumise näol metall- ja plastikpudukaupade valdkonnas, kusjuures komisjon tuvastas kokku neli rikkumist.
   Oma hagi põhjenduseks esitavad hagejad üksteist väidet.
   Seoses mitmepoolse koostööga „muude kinnituste” ja paigaldusmasinate asjus väidavad nad, et:
   
               —
            
            
               rikutud on määruse (EÜ) nr 1/2003 (1) artikli 23 lõiget 2, sest üks tegude kogum on jagatud kaheks eri rikkumiseks;
            
         
               —
            
            
               vääralt on kohaldatud 2002. aasta koostööteatist (2), kuna trahvisumma 30 % võrra vähendamine on ülemäära väike.
            
         Seoses etteheitega, mis puudutab kolmepoolset koostööd tõmblukkude valdkonnas, väidavad hagejad, et:
   
               —
            
            
               õigusvastaselt on esimesele ja teisele hagejale omistatud ühenduse ettevõtja käitumine, samuti on valesti arvutatud rahatrahv kolmandale hagejale;
            
         
               —
            
            
               vääralt on kohaldatud 1996. aasta koostööteatise (3) C ja D osa.
            
         Seoses etteheitega kahepoolse koostöö suhtes Coatsi kontserni kuuluva ettevõtjaga leiavad hagejad, et:
   
               —
            
            
               rikutud on määruse nr 1/2003 artikli 23 lõiget 2, sest see koostöö ja rikkumine, mille eest komisjoni 26. oktoobri 2004. aasta otsuses K(2004) 4221 (lõplik) (juhtum COMP/F-1/38.338 — PO/Nõelad) on määratud karistused, on jagatud kaheks iseseisvaks rikkumiseks, kuigi neid tuleb käsitleda ühe rikkumisena;
            
         
               —
            
            
               rikutud on ne bis in idem põhimõtet, kuna sama teo eest määrati uus trahv;
            
         
               —
            
            
               rikutud on EÜ artiklit 253, kuna piisavalt ei ole põhjendatud ühe rikkumise jagamist;
            
         
               —
            
            
               rikutud on koostöö ja võrdse kohtlemise põhimõtet.
            
         Trahvi suuruse kindlaksmääramise suhtes väidavad hagejad, et:
   
               —
            
            
               rikutud on suuniseid trahvide arvutamise meetodi kohta (4) ning proportsionaalsuse ning võrdsuse põhimõtet;
            
         
               —
            
            
               rikutud on EÜ artiklit 253, kuna piisavalt ei ole põhjendatud trahvide lähtesumma kindlaksmääramist ja asjakohaste turgude määratlemist;
            
         
               —
            
            
               teise võimalusena on rikutud proportsionaalsuse põhimõtet, sest hagejatele on pandud ülemäärane kogukoormus, ning põhjendused on puudulikud.
            
         
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT 2003, L 1, lk 1; ELT eriväljaanne 08/02, lk 205).
   
      (2)  Komisjoni teatis, mis käsitleb kaitset trahvide eest ja trahvide vähendamist kartellide puhul (EÜT 2002, C 45, lk 3; ELT eriväljaanne 08/02, lk 156).
   
      (3)  Komisjoni 18. juuli 1996. aasta teatis trahvide määramata jätmise või vähendamise kohta kartellide puhul (EÜT C 207, lk 4).
   
      (4)  Suunised määruse nr 17 artikli 15 lõike 2 ja ESTÜ asutamislepingu artikli 65 lõike 5 kohaselt määratavate trahvide arvutamise meetodi kohta (EÜT 1998, C 9, lk 3; ELT eriväljaanne 08/01, lk 171).